4. การวิจัยและพัฒนา

นับจากภาวะวิกฤติเศรษฐกิจตั้งแต่ ปี 2539 จนถึงปัจจุบัน เศรษฐกิจยังมีการฟื้นตัวขึ้นมาไม่มากนัก
การเจริญเติบโตส่วนงานก่อสร้างมีน้อยมาก ส่วนใหญ่จะเป็นการก่อสร้างในภาครัฐเท่านั้น
ดังนั้นการแข่งขันสำหรับธุรกิจก่อสร้างจึงมีสูงมาก ทำให้ราคาการก่อสร้างต่ำลง
ซึ่งบริษัทไม่สามารถควบคุมราคาขายในท้องตลาดได้
บริษัทจึงต้องกลับมาพิจารณาจุดแข็งและจุดด้อยของบริษัท ซึ่งจะต้องพัฒนาและปรับปรุง
เพื่อเป็นการลดต้นทุนของการผลิต โดยจะต้องพัฒนาบุคลากร
ให้มีความรู้ความสามารถในการดำเนินการผลิตให้ดียิ่งขึ้น
ปรับปรุงสมรรถภาพของเครื่องมือเครื่องจักรให้มีสภาพที่พร้อมใช้งานและเตรียมการจัดซื้อเครื่องมือเครื่องจักรเพิ่มเติมและการนำเอาระบบคอมพิวเตอร์เข้ามาใช้ในการวางแผนควบคุมและติดตามผลการทำงานและค่าใช้จ่ายให้ทันเวลา

การพัฒนาด้านบุคลากร

บริษัทมีการพัฒนาบุคลากรอย่างต่อเนื่องและทั่วถึง ทั้งบุคลากรด้านบริหารและด้านปฏิบัติการ
โดยเน้นการเพิ่มศักยภาพในงานที่รับผิดชอบและความรู้ด้านคอมพิวเตอร์ที่สนับสนุนการทำงาน
ทั้งนี้บริษัทมีการพัฒนาในหลายๆด้านพร้อมกันดังนี้

-   On the Job Training เป็นการฝึกอบรมความรู้และทักษะในการทำงาน
    ให้กับบุคลากรที่เข้ามาร่วมงานกับบริษัทใหม่ โดยมีพี่เลี้ยงคอยดูแลและให้คำแนะนำ

-   In House Training มีการจัดฝึกอบรมความรู้ใหม่ๆ
    ในการทำงานในแต่ละหน่วยงานที่น่าสนใจ รวมถึงการแก้ไขปัญหาและอุปสรรคของงาน

-   Outside Training มีการจัดส่งพนักงานออกไปอบรมนอกสถานที่ ด้านคอมพิวเตอร์
    ระบบบริหาร และระบบบัญชีการเงิน

นอกจากนี้บริษัทยังมีการจัดบุคลากรจากภายนอกเข้ามาฝึกอบรมให้ความรู้ทางด้านวิธีการบริหารและการทำงานร่วมกันเป็นทีม
ตลอดจนควบคุมค่าใช้จ่ายต่างๆ
มีการใช้ระบบคอมพิวเตอร์มาช่วยในการวางแผนควบคุมงานให้สำเร็จลุล่วงได้ดียิ่งขึ้น

การพัฒนาปรับปรุงเครื่องมือเครื่องจักร

บริษัท มีฝ่ายเครื่องมือกล เพื่อดูแลในส่วนของเครื่องจักรกล
ซึ่งเป็นส่วนประกอบสำคัญในการก่อสร้างอย่างมากโดย
ฝ่ายเครื่องมือกลรับผิดชอบในการตรวจสอบสภาพเครื่องมือเครื่องจักร
ให้อยู่ในสภาพที่สามารถใช้งานได้ดีและมีการจัดเตรียมสำรองเครื่องมือเครื่องจักร
เพื่อรองรับการขยายส่วนแบ่งการตลาด ซึ่งจะช่วยให้ต้นทุนในการดำเนินการลดลงได้มาก

การพัฒนาทางเทคโนโลยี

เทคโนโลยีโดยทั่วไปในงานก่อสร้างมีการเปลี่ยนแปลงน้อยมาก
ดังนั้นการเตรียมการล่วงหน้าเป็นไปได้ค่อนข้างยาก
เนื่องจากเทคโนโลยีที่จะนำมาใช้ขึ้นอยู่กับเงื่อนไขของแต่ละโครงการ
เช่นในงานก่อสร้างสะพานยกระดับภาษีเจริญ เนื่องจากงานก่อสร้างเป็นงานทำอยู่เหนือระดับถนน
การก่อสร้างแบบปกติ คือต้องใช้ค้ำยันจากด้านล่าง
จะทำไม่ได้เพราะจะทำให้เกิดปัญหาด้านการจราจรติดขัด
ดังนั้นวิธีการก่อสร้างจะต้องทำแบบก่อสร้างโดยหิ้วจากด้านบน เรียกว่าระบบ Advance Shoring
ซึ่งบริษัทได้ว่าจ้างบริษัทออกแบบ เพื่อดำเนินการออกแบบและคำนวณโครงสร้าง
ตลอดจนวิธีการและขั้นตอนในการดำเนินการซึ่งเป็นการทำเฉพาะโครงการเท่านั้น
เนื่องจากแต่ละโครงการในกลุ่มของงานก่อสร้างสะพานยกระดับจะมีความแตกต่างกันในเรื่องรูปแบบและเส้นทาง
ซึ่งการออกแบบจะต้องออกแบบและเตรียมการก่อสร้างให้เหมาะสมในแต่ละโครงการ
นอกจากบริษัทได้นำเทคโนโลยีมาใช้ในการก่อสร้างแล้วบริษัทได้นำระบบคอมพิวเตอร์เข้ามาใช้ในการควบคุมค่าใช้จ่ายในระบบการจัดซื้อและบัญชีการเงิน
(ระบบ Oracle) ซึ่งเป็นการลดค่าใช้จ่ายในการทำเอกสารและเพิ่มความรวดเร็วและแม่นยำ
นอกจากนี้แล้วผู้บริหารสามารถหาข้อมูลต่างๆ เพื่อใช้ในการตัดสินใจได้อีกด้วย

ด้านการพัฒนาระบบมาตรฐานคุณภาพ ISO 9002

บริษัทเล็งเห็นความสำคัญของระบบมาตรฐานคุณภาพ ISO จึงได้เริ่มนำระบบ ISO
มาใช้ในการดำเนินงานของบริษัทในปี 2543 ซึ่งปัจจุบันบริษัทสามารถผ่านการตรวจประเมินโดย
SGS (Thailand) Limited
และได้รับการรับรองจากสถาบันที่มีชื่อเสียงทั้งในประเทศและต่างประเทศคือ NAC และ UKAS
สำหรับการนำระบบบริหารคุณภาพมาใช้ในการดำเนินงานของบริษัท
เพื่อเพิ่มประสิทธิภาพในการทำงานและสามารถสนองตอบความต้องการของลูกค้าและยังส่งผลถึงคุณภาพและมาตรฐานที่ดีในงานก่อสร้างทั้งงานประกอบและติดตั้งท่ออุตสาหกรรมทุกประเภท

รายจ่ายระหว่างปี 2542 – 2544 สำหรับการวิจัยและพัฒนา

-   ด้านการพัฒนาบุคลากร

  ------------------------------------ ----------------- ----------------- -----------------
  ค่าใช้จ่ายในการฝึกอบรมพนักงาน บมจ.ซิโน-ไทย                                     
  เอ็นจีเนียริ่ง แอนด์ คอนสตรัคชั่น                                                 

                                       ปี 2544 (บาท)      ปี 2543 (บาท)      ปี 2542 (บาท)

  อบรมภายนอก                           506,560           481,768           326,578

  อบรมภายใน                            591,749           625,561           120,344

  รวม                                  1,098,309         1,107,329         446,922

  รวมค่าใช้จ่ายในการฝึกอบรมพนักงานระหว่างปี                                       
  2542-2544 = 2,652,560 บาท                                                
  ------------------------------------ ----------------- ----------------- -----------------

-   ด้านการปรับปรุงเครื่องมือเครื่องจักร

  --------------------------------------------- ----------------------- -----------------------
  ค่าใช้จ่ายในการปรับปรุงเครื่องมือเครื่องจักร บมจ.ซิโน-ไทย                         
  เอ็นจีเนียริ่ง แอนด์ คอนสตรัคชั่น                                              

  ปี 2544 (บาท)                                  ปี 2543 (บาท)            ปี 2542 (บาท)

  39,587,256                                    32,029,976              34,475,256

  รวมค่าใช้จ่ายในการปรับปรุงเครื่องมือเครื่องจักรระหว่างปี                           
  2542-2544 = 106,092,488 บาท                                           
  --------------------------------------------- ----------------------- -----------------------

-   ด้านระบบคอมพิวเตอร์ในการควบคุมค่าใช้จ่าย (ระบบ Oracle)

  - ค่าใช้จ่ายรวมตั้งแต่เริ่มดำเนินการจนกระทั่งเสร็จสิ้น = 17,150,619 บาท

-   ด้านการพัฒนาระบบมาตรฐานคุณภาพ ISO 9002

- ค่าใช้จ่ายรวมตั้งแต่เริ่มดำเนินการจนกระทั่งเสร็จสิ้น = 1,054,802 บาท